Τα **Βραβεία Τζώρτζ Φόστερ Πιμπάντι** (Αγγλικά: **George Foster Peabody Awards**), ή απλούστερα **Βραβεία Πιμπάντι** (Aγγλικά: **Peabody Awards**), είναι βραβεία που αναγνωρίζουν τη δημόσια υπηρεσία των αμερικανικών ραδιοφωνικών και τηλεοπτικών σταθμών, των διαδικτυακών μέσων, καθώς και των οργανισμών και ατόμων που εργάζονται σ' αυτό τον τομέα.

Κάθε έτος βραβεύονται 25-35 άτομα ανάμεσα σε 1.000 υποψηφιότητες. Καθώς γίνονται δεκτές αιτήσεις από ένα μεγάλο εύρος πηγών και υφών, οι επιτροπές επιδιώκουν την «Αριστεία Μέσω Δικών τους Όρων». Κάθε υποψηφιότητα αξιολογείται για την επίτευξη των προτύπων που θέτει στα δικά της πλαίσια. Οι υποψηφιότητες γίνονται δεκτές αφού καταχωρηθεί το ποσό των 350 δολαρίων (225 δολαρίων για ραδιόφωνα).

Ιστορία
-------

Το 1938, ο Εθνικός Σύνδεσμος Εκφωνητών (ΗΠΑ) οργάνωσε μια επιτροπή για να αναγνωρίσει αξιόλογα επιτεύγματα στον τομέα μετάδοσεων ραδιοφώνου. Ο Λάμπντιν Κάι, μέλος της επιτροπής, Δημόσιος Διευθυντής της WSB στην Ατλάντα (Τζώρτζια) έδωσε στο βραβείο το όνομα του επιχειρηματία και φιλανθρώπου Τζώρτζ Φόστερ Πίμπτοντι, ο οποίος είχε χρηματοδοτήσει τη χορήγηση των βραβείων. Η Λέσι Σμίθγκαλ, πρώην υπάλληλος της WSB, οργάνωσε τη συνάντηση του Λάμπντιν με τον Τζών Ε. Ντριούβρι, του Κολλεγίου Δημοσιογραφίας και Μαζικής Επικοινωνίας «Χένρι Β. Γκράντι» του Πανεπιστημίου της Τζώρτζια. Από τότε, τα βραβεία - τα οποία είχαν εγκαθιδρυθεί το 1940 - δίδονται στις αίθουσες του Κολλεγίου της Δημοσιογραφίας στο Πανεπιστήμιο της Τζώρτζια. Αρχικά, τα βραβεία δίνονταν στον τομέα των ραδιοφωνικών μεταδόσεων, αλλά από το 1948 συμπεριλαμβάνονται και τηλεοπτικά βραβεία. Στα τέλη της δεκατίας του 1990, προστέθηκαν διάφορες κατηγορίες σχετικές με τον Παγκόσμιο Ιστό - ωστόσο, δεν έχουν συμπεριληφθεί μέχρι στιγμής κατηγορίες για θεατρικές παραστάσεις.

Σύστημα αξιολόγησης
-------------------

Το σύστημα αξιολόγησης για τα εν λόγω βραβεία χαρακτηρίζεται ασυνήθιστα αυστηρό. Η αξιολόγηση των περίπου 1.000 αιτήσεων ξεκινά στις αρχές Φεβρουαρίου με 30 επιτροπές που αποτελούνται από ακαδημαϊκούς και φοιτητές του Πανεπιστημίου της Τζώρτζια. Κάθε επιτροπή αναλαμβάνει την αξιολόγηση μερικών εικονικών ή ακουστικών έργων και αποστέλνει τα πορίσματα της σε μια ειδική επιτροπή, η οποία αποτελείται από περίπου 17 ακαδημαϊκούς, κριτικούς και ειδικούς στον τομέα των μέσων μαζικής επικοινωνίας. Η επιτροπή αξιολογεί τις αιτήσεις σε συναντήσεις της στο Λος Άντζελες και στην Ουάσινγκτον, ενώ η τελική αξιολόγηση διεξάγεται στα τέλη Μαρτίου στις εγκαταστάσεις του Πανεπιστήμιου της Τζώρτζια. Κάθε αίτηση αξιολογείται ξεχωριστά και η αίτηση που γίνεται αποδεκτή ομόφωνα λαμβάνει το βραβείο. Δεν υπάρχει καθορισμένος αριθμός βραβευμένων αιτήσεων - το 2013, υπήρξε βράβευση 46 υποψηφιοτήτων.

Σημαντικά πρόσωπα
-----------------

Ο Τζώρτζ Φόστερ Πιμπάντι το 1907
* Τζώρτζ Φόστερ Πιμπάντι (1852–1938), τραπεζίτης και επενδυτής στον τομέα της εκπαίδευσης και της μαζικής ψυχαγωγίας.
* Λάμπντιν Κάι, ιδρυτής του βραβείου.
* Τζών Ε. Ντριούβρι (1902–1983), ακαδημαϊκός στο Κολλέγιο Δημοσιογραφίας και Μαζικής Επικοινωνίας στο Πανεπιστήμιο της Τζώρτζια, βοήθησε τον Κάι στην εγκαθίδρυση του βραβείου.
* Δρ. Βόρθ ΜακΝτούγκαλντ (1926–2007), Διευθυντής του Προγράμματος των Βραβείων Πιμπάντι από το 1963 μέχρι την παραίτηση του, το 1991.
* Μπάρι Σέρμαν (1952–2000), Διευθυντής του Προγράματος των Βραβείων Πιμπάντι από το 1991 μέχρι τον θάνατό του, το 2000.
* Χόρας Νιούκομπ, Διευθυντής του Προγράμματος των Βραβείων Πιμπάντι την περίοδο 2001–2013.
* Τζέφρι Π. Τζόουνς, διαδέχθηκε τον Χόρας Νιούκομπ.

Τελετές βράβευσης
-----------------

Κάθε άνοιξη, οι οργανωτές του βραβείου ανακοινώνουν τους βραβευμένους για τις εργασίες που καλύπτουν το προηγούμενο έτος. Παραδοσιακά, η ανακοίνωση των νικητών γίνεται μέσω απλής ανακοίνωσης στον τύπο ή και με συνέντευξη τύπου. Τα τελευταία χρόνια, ωστόσο, οι οργανωτές προωθούν την κάλυψη των βραβείων στην τηλεόραση με σκοπό να αυξήσουν τη δημοφιλία του. Τον Απρίλιο του 2014, μέρος της εκπομπής *CBS This Morning* περιλάμβανε την ανακοίνωση των νικητών των βραβείων για το έτος 2013. Τον Απρίλιο του 2015, τα βραβεία προωθήθηκαν για 8 μέρες μέσω του τηλεοπτικού δικτύου ABC.

Οι επίσημες τελετές βράβευσης γίνονται παραδοσιακά στα τέλη Μαίου-αρχές Ιουνίου κατά τη διάρκεια του μεσημεριού στη Νέα Υόρκη. Το 2014, για πρώτη φορά, η τελετή βράβευσης διεξήχθη τις νυχτερινές ώρες με την παρουσίαση να γίνεται από τον Φρεντ Άρμισεν. Αρκετοί διάσημοι συμμετείχαν ως παρουσιαστές των βραβείων - μεταξύ τους οι Γουόλτερ Κρόνκαϊτ, Λέσλεϊ Σταχλ, Τζάκι Γκλίσον, Τζών Στιούαρτ, Μόρλεϊ Σάφερ, Κρέιγκ Φέργκιουσον, Λάρι Κινγκ, και Ίρα Γκλας. Από το 2014, οι τελετές βράβευσης μεταδίδονται από τον τηλεοπτικό σταθμό Πίβοτ (Pivot), το οποίο μετέδωσε την 74η τελετή βράβευσης στις 21 Ιουνίου 2015.

Αρχείο
------

Το αρχείο με τις φωτογραφίες που σχετίζονται με την ιστορία και τις τελετές βράβευσης των Βραβείων Πιμπάντι βρίσκεται στα βόρεια κτήρια της Πανεπιστημιούπολης του Πανεπιστημίου της Τζώρτζια..

Παραπομπές
----------

1. 1 2  Shearer, Lee (27 Μαρτίου 2001). «UGA names new Peabody director». *Athens Banner-Herald*. Αρχειοθετήθηκε από το πρωτότυπο στις 5 Ιουνίου 2013. Ανακτήθηκε στις 11 Απριλίου 2013.
2. 1 2 3 4  Moore, Frazier (26 Σεπτεμβρίου 2002). «Emmys over? Now let's get acquainted with the Peabodys». *The Daily Courier*. Associated Press (Google News).. Ανακτήθηκε στις 11 Απριλίου 2013.
3. 1 2 3 4  Koehler, Robert (21 Μαΐου 2011). «Peabody board casts wide net for excellence». *Variety*. Ανακτήθηκε στις 11 Απριλίου 2013.
4. ↑  Lawhorn, Jenny (9 Απριλίου 2005). «NPR Wins Peabody Award for Iraq Reporting». *NPR*. Ανακτήθηκε στις 11 Απριλίου 2013.
5. ↑  «Submit an Entry for Consideration». Peabody Awards official. 13 Οκτωβρίου 2014. Αρχειοθετήθηκε από το πρωτότυπο στις 6 Μαρτίου 2016. Ανακτήθηκε στις 16 Μαρτίου 2015.
6. ↑  «Broadcasters Honor Rusk». *The Albany Herald*. Associated Press (Google News). 19 Ιανουαρίου 1989.. Ανακτήθηκε στις 11 Απριλίου 2013.
7. ↑  «Radio: New Order of Merit». *TIME* (Time Inc.). 7 Απριλίου 1941. Αρχειοθετήθηκε από το πρωτότυπο στις 2009-08-10.. Ανακτήθηκε στις 14 Σεπτεμβρίου 2009. (απαιτείται συνδρομή)
8. 1 2  «60 Minutes Journalist To Deliver UGA's Peabody-Smithgall Lecture». PR Newswire. TheStreet.com. 16 Μαρτίου 2011. Αρχειοθετήθηκε από το πρωτότυπο στις 2013-06-30.. Ανακτήθηκε στις 23 Απριλίου 2013.
9. ↑  «Local business icons inducted into hall of fame». AccessNorthGa. 13 Απριλίου 2012. Αρχειοθετήθηκε από το πρωτότυπο στις 6 Ιανουαρίου 2014. Ανακτήθηκε στις 23 Απριλίου 2013.
10. 1 2  Cummins, Lance (17 Μαρτίου 2004). «Local student to judge Peabodys». TheCitizen. Αρχειοθετήθηκε από το πρωτότυπο στις 5 Νοεμβρίου 2013. Ανακτήθηκε στις 23 Απριλίου 2013.
11. ↑  "Peabody Hands Out A Record 46 Awards," from TVNewsCheck, 4 Φεβρουαρίου 2014
12. ↑  «About the Authors». McGraw-Hill Higher Education. Ανακτήθηκε στις 4 Σεπτεμβρίου 2012.
13. ↑  «The Peabody Awards». *peabodyawards.com*.
14. 1 2  "Ira Glass Will Host 73rd Annual Peabody Awards," Αρχειοθετήθηκε 2017-03-12 στο Wayback Machine. from the Peabody Awards website, 16 Απριλίου 2015
15. 1 2  Announcement of early 74th Peabody Award winners from PeabodyAwards.com, 15 Απριλίου 2015
16. ↑  «Larry King Hosting Peabody Awards». *The Huffington Post*. Associated Press. 7 Μαρτίου 2011.. Ανακτήθηκε στις 11 Απριλίου 2013.
17. ↑  "Participant Media’s Pivot to Broadcast Peabody Awards Through 2016," from *Variety*, 17 Μαρτίου 2014
18. ↑  «Special 'The 74th Annual Peabody Awards on Pivot' to Premiere Sunday, June 21 - Ratings - TVbytheNumbers.Zap2it.com». *TVbytheNumbers*. Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 27 Φεβρουαρίου 2017.
19. ↑  «History :: UGA Libraries Walter J. Brown Media Archives & Peabody Awards Collection». *uga.edu*.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Βραβεία Πιμπάντι** |

* Επίσημη ιστοσελίδα